Nā mātou o Te Kahu Raunui i waihanga tētahi Integrity Code ā-motu nā runga i tō mātou tūranga me ā mātou mahi ki te whakahaumaru ake, ki te whakamatatika ake hoki i te tākaro i Aotearoa nei. I waihangatia tētahi Integrity Code hukihuki ki ngā kōrero a te rāngai tākaro, tae ana ki ngā kaitākaro me ngā whakahaere. Ko tōna pūtaketanga ko ētahi uara ārahi i ahu mai rā i ngā tikanga Māori.

Kei te whiriwhiri mātou ki te hapori mō te Integrity Code hukihuki, ā, kei te hiahia rongo mātou i ō whakaaro.

# Te Take o te Huinga Mātāpono

Ko ngā whāinga o te Integrity Code ko te:

* aukati me te ātete i ngā tūkinotanga i te ao tākaro
* whakahaumaru tonu i ngā tamariki me ngā rangatahi
* whakapai ake i te āheitanga ngākau-pono o ngā whakahaere tākaro
* āta whakatakoto i ngā mahi me oti i ngā whakahaere kia aukatia ai, kia ātetengia ai hoki ngā tūkinotanga, ka mutu,
* ko te whakamārama atu i tō mātou tūranga mēnā ka puta mai ētahi raruraru ngākau-pono e tino kino ana.

# Te ātete i ngā whanonga kino i te ao tākaro

He whānui ngā whanonga kino ka kōrerohia i roto i te Integrity Code, tae ana ki:

* te whakaweti, te whakatīwheta, te haupatu, te whakawehi, me te tūkino
* te kaikiri me te whakahāwea
* te reho hemahema,
* me te whakangārahu kēmu.

# Te pīkau i te Integrity Code

E akiaki ana mātou i ngā rōpū tākaro ā-motu ki te pīkau i te Integrity Code. Kāore e whakaturea nei te hono atu. Mā te pīkau i te Code, me tutuki i ngā rōpū nei ētahi paerewa pūtake hei aukati, hei ātete hoki i ngā whakawehi ki te ngākau pono. Mā mātou e whakarato he āwhina, he whakaakoranga, he kupu tohutohu hoki hei āwhina i tā te whakahaere whakatutuki i ngā paerewa pūtake.

**Ngā paerewa pūtake**

**Paerewa 1:** Aukatia ngā whanonga e whakamōrea nei i te ngākau pono.

**Paerewa** 4:Kōrero atu ki Te Kahu Raunui mō ngā raruraru e kaha āwangawanga ai te tangata.

**Paerewa 2:** Whakatinanahia tētahi hātepe whakatau raruraru e whai hua ana, e matatika ana anō hoki, e hāngai ana ki ngā mea e whakamōrea nei i te ngākau pono.

**Paerewa 5:** Mahi ngātahi me Te Kahu Raunui i ngā kaupapa e hāngai ana ki te whakatau raruraru, ngā tūhuratanga, me ngā mahi aroturuki.

**Paerewa 3:** Kia wawe te whakahaumaru i ngā tamariki, ngā rangatahi, me ngā pakeke paraheahea.

**Paerewa 6:** Tukuna atu he kōrero mō te Integrity Code ki ō mema.

**Ko te Integrity Code mā ngā tāngata katoa i te ao tākaro**

Mā te katoa o te rāngai tākaro te Integrity Code. Mēnā ka pīkau tētahi whakahaere i te Integrity Code ka whakapā atu ngā kōrero o roto ki ngā mema katoa (arā ko ngā mema takitahi me ngā rōpū), ki ētahi atu tāngata hoki ka whakaae mai kia herea e te Code.

# Tukua mai ō whakaaro

Kei te hiahia rongo mātou i ōu ake whakaaro mō te Integrity Code. Tirohia ētahi atu kōrero mō te Integrity Code me te āhua o te whakarite i tētahi tāpaetanga ki **haveyoursay.sportintegrity.nz**.

Ka kati ngā tāpaetanga hei te 1 o Noema 2024.